شەفەق نیوز/ ئاسۆ کەمال وەڕیەوبەر فەرمانگەی
کەشناسی و رەوانگەی زەویلەرزە لە سلێمانی، ئمڕوو دووشەممە، ئاشکرای بڕ وارانەیل ماوەی
٢٤ سەعات گوزەشتە لەبان پارێزگاگە کرد.
کەمال
ئەرا ئاژانس شەفەق نیوز وت: شەبۆلیگ واران ناوچەیلیگ جیاجیا لە هەرێم کوردستان و پارێزگای
سلێمانی،  لە ماوەی ٢٤ سەعات گوزەشتە گردەو،
بڕەگەی رەسیە ٢ ملیم.
دیاری کرد ک بڕ وارانەیل لە ناوەند شار سلێمانی
١٥،٣ ملیم بوی، وتیش: واران ئمساڵ لە پارەکەی ئی مەقە فرەترە.
کەماڵ وتیش: زیاتر ئەو ناوچەیلە ک واران لەناویان
واریە ناوچەیل شارباژير، سبکەرکان، بەرزنجە، و چوارتا بوینە.
وتیش: هەمیشە لەناوڕاس مانگ تەشرین یەکەم واران
لەی ناوچەیلە وارێد، وەلێ ئمساڵ کەمیگ دیر کەفت، یەیش سروشتیە.
لە باوەت بڕە وارانەیل پارەکە، وەڕیەوبەر کەشناسی
سلێمانی وت: بڕە وارانەیل سروشتی بوین، بیجگە ناوچەیلیگ لە ئیدارەی گەرمیان ک وارانەگە
لەناویان کەم بوێ، وتیش: راپۆرت ومەزەنیل ئویشن ئمساڵ وارانەگە سروشتی بوود.
وتیش: ئی شەپۆل واران ئیسە تا ساعەتەیل شەو وەردەوامە،
و لە شەوکیەو وسیەێدەو، و پلەی گەرمی ئەرا سوو کەمیگ بەرزەو بوود.
